শ্রেয়স তলপড়ে

শ্রেয়স তলপড়ে (জন্ম: ২৭ জানুয়ারি ১৯৭৬) একজন ভারতীয় অভিনেতা, চলচ্চিত্র পরিচালক ও প্রযোজক। তিনি মূলত হিন্দি ও মারাঠি চলচ্চিত্রে কাজ করে থাকেন। তিনি একাধিক সমাদৃত ও ব্যবসাসফল চলচ্চিত্রে অভিনয় করেছেন। তিনি ফারাহ খান পরিচালিত পুনর্জন্ম নিয়ে নির্মিত ওম শান্তি ওম (২০০৭)-এ শাহরুখ খানের বন্ধু পাপ্পু মাস্টার চরিত্রে অভিনয়ের জন্য সুপরিচিত। এছাড়া তিনি হাস্যরসাত্মক গোলমাল রিটার্নস (২০০৮), ওয়েলকাম টু সজ্জনপুর (২০০৮), গোলমাল ৩ (২০১০), হাউজফুল ২ (২০১২) ও গোলমাল অ্যাগেইন (২০১৭)-এ অভিনয় করেন। তলপড়ে পুষ্পা: দ্য রাইজ (২০২১)-এ অল্লু অর্জুনের চরিত্রের জন্য ডাবিং করেন।

কর্মজীবন
থাম্ব|ডান|২০২২ সালে তলপড়ে
নাগেশ কুকুনূরের ইকবাল চলচ্চিত্রে অভিনয়ের মধ্য দিয়ে শ্রেয়সের বলিউডে অভিষেক ঘটে। এতে তিনি ক্রিকেটার হতে চাওয়া একজন বোবা ও কালা তরুণ চরিত্রে অভিনয় করেন। চলচ্চিত্রটি ও তার অভিনয় দর্শক ও সমালোচকদের প্রশংসা অর্জন করে। তিনি এই কাজের জন্য ৯ম জি সিনে পুরস্কারে শ্রেষ্ঠ নবাগত অভিনেতা বিভাগে মনোনয়ন লাভ করেন এবং শ্রেষ্ঠ অভিনেতা (সমালোচক) বিভাগে পুরস্কার অর্জন করেন। তার পরবর্তী চলচ্চিত্র কুকুনূরের ডোর-এ তিনি বহুরূপীয়া চরিত্রে অভিনয় করেন। চলচ্চিত্রটি সমাদৃত হয় এবং তিনি শ্রেষ্ঠ পার্শ্ব অভিনেতা বিভাগে জি সিনে পুরস্কারের মনোনয়ন লাভ করেন

২০০৭ সালে তিনি ফারাহ খান পরিচালিত পুনর্জন্ম নিয়ে নির্মিত ওম শান্তি ওম চলচ্চিত্রে শাহরুখ খানের চরিত্রের বন্ধু পাপ্পু মাস্টার চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার ও জি সিনে পুরস্কারের মনোনয়ন লাভ করেন।

পুরস্কার ও মনোনয়ন
 বছর পুরস্কার বিভাগ চলচ্চিত্র ফলাফল  ২০০২ মহারাষ্ট্র রাজ্য চলচ্চিত্র পুরস্কার শ্রেষ্ঠ অভিনেতা রেশমঘাট   ২০০৬ ৯ম জি সিনে পুরস্কার শ্রেষ্ঠ নবাগত অভিনেতা ইকবাল   শ্রেষ্ঠ অভিনেতা (সমালোচক)  ২০০৭ ১৩তম স্ক্রিন পুরস্কার শ্রেষ্ঠ কৌতুকাভিনেতা ডোর   ১০ম জি সিনে পুরস্কার শ্রেষ্ঠ পার্শ্ব অভিনেতা   ২০০৮ ৫৩তম ফিল্মফেয়ার পুরস্কার শ্রেষ্ঠ পার্শ্ব অভিনেতা ওম শান্তি ওম   ১১তম জি সিনে পুরস্কার শ্রেষ্ঠ পার্শ্ব অভিনেতা   স্টারডাস্ট পুরস্কার শ্রেষ্ঠ ব্রেকথ্রো অভিনয় - পুরুষ  ২০১১ ১২তম জি সিনে পুরস্কার শ্রেষ্ঠ কৌতুকাভিনয়শিল্পী গোলমাল ৩   ২০২১ জি মারাঠি পুরস্কার শ্রেষ্ঠ অভিনেতা মাঝি মাঝি রেশিমঘাট  শ্রেষ্ঠ বন্ধু  ২০২২ ফিল্মফেয়ার ওটিটি পুরস্কার ওয়েব মৌলিক চলচ্চিত্রে শ্রেষ্ঠ অভিনেতা কৌন প্রবীণ তাম্বে? 

তথ্যসূত্র

বহিঃসংযোগ




বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মারাঠি চলচ্চিত্র অভিনেতা
বিষয়শ্রেণী:মারাঠি টেলিভিশন অভিনেতা
বিষয়শ্রেণী:মিঠিবাই কলেজের প্রাক্তন শিক্ষার্থী
বিষয়শ্রেণী:মুম্বইয়ের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:জি সিনে পুরস্কার বিজয়ী
বিষয়শ্রেণী:স্ক্রিন পুরস্কার বিজয়ী